# Цзинь (1115—1234)

Ҡытай тарихы Ҡытай тарихы :
| Тарихҡа тиклемге Ҡытай ||||
| Өс хаким һәм биш император ||||
| Ся династияһы ||||
| Шан династияһы ||||
| Чжоу | Көнбайыш Чжоу | Көнбайыш Чжоу | Көнбайыш Чжоу |
| Чжоу | Көнсығыш Чжоу | Яҙҙар һәм Көҙҙәр | Яҙҙар һәм Көҙҙәр |
| Һуғышыусы батшалыҡтар ||
| Цинь династияһы ||||
| Чу династияһы — болалы ваҡыт ||||
| Хань | Хань | Көнбайыш Хань | Көнбайыш Хань |
| Синь: Ван Ман ||
| Көнсығыш Хань ||
| Өс батшалыҡ дәүере: | Өс батшалыҡ дәүере: | Вэй, Шу, У | Вэй, Шу, У |
| Цзинь | Цзинь | Көнбайыш Цзинь | Көнбайыш Цзинь |
| Цзинь | Цзинь | Ун алты вәхши дәүләт | Көнсығыш Цзинь |
| Көньяҡ һәм төньяҡ династиялар ||||
| Суй династияһы ||||
| Тан династияһы ||||
| Ляо | Ляо | Биш династия һәм ун батшалыҡ дәүере | Биш династия һәм ун батшалыҡ дәүере |
| Ляо | Ляо | Сун | Төньяҡ Сун |
| Цзинь | Көнбайыш Ся | Сун | Көньяҡ Сун |
| Юань династияһы ||||
| Мин империяһы ||||
| Цин империяһы ||||
| Бэйян хөкүмәте ||||
| Ҡытай Халыҡ Республикаһы | Ҡытай Халыҡ Республикаһы | Ҡытай Республикаһы | Ҡытай Республикаһы |
Цзинь дәүләте (ҡыт. ябайл. 金朝, пиньин: Jīn Cháo, һүҙмә-һүҙ Алтын) — XII—XIII быуаттарҙа Төньяҡ Ҡытайҙа булған чжурчжэн дәүләте.
Цзинь дәүләтенә Ваньянь (完颜) ырыуы башлығы Агуда (阿骨打) нигеҙ һалған. Башта Ваньян ырыуының территорияһы Амур йылғаһы бассейны менән генә сикләнгән.

# Цзинь (1115—1234)
## Кидан менән һуғыш (1113—1125)

1110 йылда Кидан империяһында власть өсөн көрәш башлана. 1113 йылдан Ваньянь ырыуының башлығы Агуда була. Ул чжуржэндарҙың Киданға ҡаршы ихтилалына етәкселек итә, ихтилал осоронда империяның үҙәге Суйбин була. 1115 йылда Агуда үҙен император тип иғлан итә һәм үҙенең династияһына Алтын (чжурж. Анчун, ҡытайса Цзинь) тигән исем бирә. Яҙмаларға ярашлы, Агуда ошолай тип әйткән:
   «Тимер (Ляо) ныҡ, әммә тутыға һәм ваҡлана. Ә алтын тутыҡмай. Шулай уҡ Ваньянь ырыуының төҫө — аҡ».
Чжурчжэн кавалерияһы ғәйәт ҙур, әммә насар әҙерләнгән Кидань ғәскәрен еңә. 1122 йылда Сун һәм Цзинь дәүләттәре Ляоға ҡаршы стратегик союз төҙөй. Сун империяһы Ляоға ҡаршы һөжүм хәрәкәттәре яһарға маташа, әммә уңышһыҙлыҡҡа осрай. Кидандарҙың көсһөҙләнгән империяһы 1125 йылда Цзинь ғәскәрҙәре менән тулыһынса тар-мар ителә. Кидандарҙың һуңғы императоры чжуржэндарға әсирлеккә эләгә.
Әммә һуғыш тамамланған һуң элекке союздаштар араһында низағтар барлыҡҡа килә, был яңы һуғыштың башланыуына килтерә. Сун империяһының материаль һәм кешеләр ресурстары ҙур була, шунлыҡтан чжурчжэндарҙың Цзинь империяһына тиҙ барған һуғышҡа ғына таяна алған.

# Цзинь (1115—1234)
## Сун һәм Цзинь империялары араһында һуғыштар

1125 йылда ике чжурчжэн армияһы Сун (Ҡытай) империяһына һөжүм башлай. Ҡытайҙың армиялары ғәйәт ҙур була, әммә ул башлыса пехотанан торған, шунлыҡтан чжурчжэн кавалерияһы менән тигеҙ шарттарҙа һуғыша алмаған.
1127 йылда чжуржэндар Кайфэнды яулап алғандәр һәм үҙҙәренең дәүләтенә төньяҡ Ҡытайҙы ҡушҡан. Сун империяһының элекке императоры Хуэйцзун (ҡабаланып тәхеттән баш тарта) улдары, гарем һәм ялсылары менән бергә әсиргә эләгә, ә чжурчжэндар баҫып алған территорияла Чу марионетик дәүләт төҙөлә. Әммә Чу хакимы власты Сун династияһының вәкиленә тапшыра һәм чжуржэндарға яңы вассал Ци дәүләтен төҙөргә тура килгән. Ци дәүләте күпмелер ваҡыт чжуржэндар менән бергә Сун империяһына ҡаршы һуғышҡан. Сун юлбашсыһы Юэ Фэй 1142 йылда үҙенең үлеменә һәм Шаосин килешеүенә ҡул ҡуйғанға тиклем чжурчжэндарға ҡаршы һуғыша. Был килешеүгә ярашлы Цзинь империяһы Хуайхэ йылғаһынан төньяҡта булған территорияны үҙенә алған.
1151 йылда Цзинь империяһының баш ҡалаһы Хуэйнинфунан Чжундуға (хәҙерге Пекин) күсә.
1191 йылда ҡытай һәм чжуржэн ғаиләләре араһындағы никахтарҙы тыйыу рәсми рәүештә сиселә, был һуңғыларҙың ҡытайлаштырыу процессын тиҙләткән.

# Цзинь (1115—1234)
## Монголдарҙың Цзинь империяһын яулауы

XIII быуат башында Цзинь империяһы үҙенең төньяҡ күршеләре — монголдар баҫымы аҫтына эләгә. 1211 йылда яҡынса 50 мең атлы монгол яугирҙары Цзинь империяһына үтеп инә һәм бер нисә еңеү яулағас 1213 йылда баш ҡаланы ҡамауға ала. Император Ваньянь Юнцзи монголдар тарафынан үлтерелгән, ә император тип Ваньянь Сюнь тәғәйенләнә, ул монголдар менән баш ҡала Чжундуны талауҙан ҡотҡарыусы килешеү төҙөй. Әммә Юнзци үҙенең улын Суйбинға (Кайюань — запас баш ҡалаға) ебәреп өлгөрә. Бында уның исеме менән Пусянь Вану монголдарға яһаҡ түләргә баш тартыусы Дон Нжен империяһының (ҡыт. Көнсығыш Ся) хәрби хакимы булып китә.
1234 йылда монгол ханы вариҫы Гуюк тулыһынса бойондороҡһоҙлоғон бөтөрөү һәм көнсығыш ихтилалсыларын буйһондороу маҡсатында Цзингә ҡаршы яу башлай. Гуюк баш ҡала Чжундуны баҫып ала һәм юҡ итә, ә Цзинь империяһының һуңғы императоры әсирлеккә эләкмәҫ өсөн үҙ-үҙенә ҡул һала. Шулай ҙа Дон Нюжен империяһы һөжүмде уңышла кире ҡаға.

# Цзинь (1115—1234)
## Һуңғы Цзинь

1590-сы йылдарҙа чжурчжэн лидеры Нурхаци (努爾哈赤) чжуржэн ҡәбиләләрен берләштерә башлай һәм 1616 йылда яңы династияны (Һуңғы Цзинь, 1616—1636) нигеҙләй. 1635 йылда чжурчжэндар имя «маньчжурҙар» атамаһын алған. 1636 йылда династияны исеме Цин тип үҙгәртелә.

# Цзинь (1115—1234)
## Цзинь дәүеренең ҡомартҡылары

* Чжурчжэндар юлбашсыһы кенәз Эсыкуй (Дигунай) стела-һәйкәле, Уссурийск тирәһенән. Хәҙер Хабаровскиҙа.
* Гөбөргәйел-пьедестал, Уссурийск тирәһенән. XII быуат.
* Цюйфула (уңдан) «Яньцзы Мяо» (Яньцзы йәғни Янь Хуэй ғибәҙәтханаһы) яҙмаһы менән стела. Дадин эраһының 24-се йылы (б.э. 1184 й.)
* Конфуций ғибәҙәтханаһында гөбөргәйелдә стела (Цюйфу). Чэнъан эраһының 2-се йылы (б.э. 1197 й.)
* Бронза цимбалдары